રાષ્ટ્રીય સમાચાર ચેનલ દૂરદર્શન પર સંબોધન કરતા ભાગવતે ગૌહત્યા અને માંસની નિકાસ પર સંપૂર્ણ પ્રતિબંધ મૂકવાની વાત પણ છેડી હતી. આ ઉપરાંત તેમણે લોકોને ચાઈનીઝ ચીજવસ્તુઓની ખરીદી નહીં કરવાની પણ અપીલ કરી હતી. ભાગવતે કહ્યું હતું કે, બાંગલાદેશમાંથી ગેરકાયદે રીતે આવતા લોકોના કારણે તમિલનાડુ અને કેરળમાં જિહાદી પ્રવૃત્તિ વધી છે. એટલું જ નહીં, પશ્ચિમ બંગાળ, આસામ અને બિહારમાં હિંદુ સમાજ ખતરામાં છે.